ไฟแนนทูเดย์
...ข่าวสะพัดธนาคารออมสิน ว่า เสี่ยบู๊ ชาติชาย พยุหนาวีชัย ผู้อำนวยการธนาคารออมสิน ควัก 60 ล้านบาท เป็นหนึ่งในสปอนเซอร์ใหญ่ &#8220;มหกรรม ขำกระจาย&#8221; ซึ่งมีทีมตลกดังคับฟ้าเมืองไทย จัดทัวร์คอนเสิร์ต 12 จังหวัด พร้อมเสิร์ฟรอยยิ้มให้ทั่วประเทศ ถือเป็นอีกหนึ่งโครงการซีเอสอาร์ ที่ธนาคารออมสินต้องการจะส่งต่อรอยยิ้มไปยังประชาชน ลือกันสนั่นแบงก์ว่า ไปเจียดงบธนาคารโรงเรียนมาใช้ ทำให้พนักงานส่วนใหญ่เต้นผาง
15 พ.ค. 2558

...ข่าวสะพัดธนาคารออมสิน ว่า เสี่ยบู๊ ชาติชาย พยุหนาวีชัย ผู้อำนวยการธนาคารออมสิน ควัก 60 ล้านบาท เป็นหนึ่งในสปอนเซอร์ใหญ่ “มหกรรม ขำกระจาย” ซึ่งมีทีมตลกดังคับฟ้าเมืองไทย จัดทัวร์คอนเสิร์ต 12 จังหวัด พร้อมเสิร์ฟรอยยิ้มให้ทั่วประเทศ ถือเป็นอีกหนึ่งโครงการซีเอสอาร์ ที่ธนาคารออมสินต้องการจะส่งต่อรอยยิ้มไปยังประชาชน ลือกันสนั่นแบงก์ว่า ไปเจียดงบธนาคารโรงเรียนมาใช้ ทำให้พนักงานส่วนใหญ่เต้นผาง
ไม่ทันได้เช็กว่าจริงหรือไม่จริง แค่ได้ฟังก็ของขึ้น พนักงานเตรียมนัดกันมารับน้องใหม่ เพื่อบอก ผู้อำนวยการออมสินคนใหม่ว่า วัฒนธรรมองค์กรออมสินไม่เหมือนธนาคารพาณิชย์
...พนักงานธนาคารอาคารสงเคราะห์ (ธอส.) เฝ้ารอกระทรวงการคลัง เมื่อไรจะตั้งกรรมการใหม่ แทนท่าน กฤษฎา อุทยานิน ผู้อำนวยการสำนักงานบริหารหนี้สาธารณะ หรือ สบน. ในฐานะกรรมการ ธอส. ที่ได้เสียชีวิตลงเมื่อเดือน มี.ค.ที่ผ่านมา เพราะระเบียบกำหนดให้บอร์ดต้องครบองค์ประชุม ทำให้มีผลต่อการอนุมัติงานที่สำคัญ มีผลต่อเงินโบนัส 7 เดือน ที่ยังเบิกจ่ายไม่ได้ด้วย งานนี้เชื่อว่าคงต้องอดใจรอ เพราะที่ผ่านมากระทรวงการคลังยังไม่ยอมส่งรายชื่อโยกย้ายผู้บริหารเข้า ครม.เสียที
...โปรดทราบ เมื่อวันที่ 20 เม.ย.สำนักงานเลขาธิการนายกฯ ส่งหนังสือเวียนถึงหัวหน้าส่วนราชการทุกแห่งให้ทราบมติ ครม.ให้ทุกส่วนราชการและหน่วยงานของรัฐ ที่จะจัดจ้างให้เอกชนผู้รับจัดงาน หรือ Organizer งานโฆษณาและงานประชาสัมพันธ์ที่มีงบจัดจ้างตั้งแต่ 5 ล้านบาทขึ้นไป ให้รายงานให้คณะกรรมการติดตามและตรวจสอบการใช้จ่ายงบประมาณภาครัฐ หรือ คตร. ทราบก่อนดำเนินการจัดจ้าง และให้ คตร.รวบรวมเสนอ ครม. ลงมติเห็นชอบก่อน ผิดจากนี้เสี่ยงโดนเช็กบิล